Title: Sundhedsarkitekturens ABC
Description: Sundhedsarkitekturens ABC er den første danske antologi om sundhedsarkitektur. Bogen behandler sammenhængen mellem arkitektur og sundhed på en helt ny måde, hvor sundhedsarkitektur betragtes som en foranderlig organisme, der påvirkes af og påvirker det, der foregår i den. Bogen tager bl.a. læseren med gennem historiens skiftende udformninger af sundhedsarkitektur, som direkte afspejler samtidens holdninger til f.eks. sygepleje, sanser og natur. Også menneskets sanser er et af bogens emner. I denne forbindelse fokuseres på, hvordan det sansende menneske i det fysiske rum konkret påvirkes af ting som udformning, lys, luft, materialitet mm. Illustreret.00Bogen henvender sig til alle, der interesserer sig for sundhedsvæsenet - dets former, indretningen og sammenhængen i mellem murene og bygningerne. Den er skrevet i et let forståeligt sprog og anvender fotografiske og grafiske formidlingsmåder, der gør bogen relevant til både arkitektuddannelsen og en bred vifte af sundhedsuddannelser. Hermed lægges yderligere fundament for en fremtid, hvor netop de, der former bygningerne og de, der bruger dem, bedre forstår hinanden og derfor finder meget bedre innovative løsninger til gavn for patienterne.
Subjects: Health facilities, History
Places: Denmark